05/05/2000 – 22/08/2014
Hallo my Obi-kind – dis nog steeds net so eina en moeilik vir ma dat jy weg is. Ma weet al die goed van tyd, het dit al duisend keer gehoor — die probleem is dat niemand weet hoe GROOT jy was nie en hoe afhanklik ma van jou was nie. Ek is die een wat skeidingsangs gekry het — ek mis en verlang jou so baie!! Altyd is jy in my hart en elkedag praat ek van jou en noem jou naam. Onthou ma is sal altyd vir jou lief wees– dankie vir al die mooi ongelooflike herinneringe. Jy is my OBI!
Mamma kan nie glo dis vandag n jaar wat jy Liewe Jesus toe is nie- wakker geword met jou in my gedagte en jou gesiggie so helder voor my. Soveel vrae en hoekom – my Obi, mamma het jou nog steeds net so baie lief soos die eerste dag toe ek in jou ogies gekyk het.Jy is elkedag deel van my lewe en het my hart se punt. Nooit sal ek jou vergeet nie, jy was net die liefste, wonderlikste my Obi. Love u forever – mamma mis jou erg !!!!
IN HERINNERING VAN OBI
Ma sal jou nooit vergeet nie my Obi. Wat n wonderlike voorreg het jy om Die Skepper van hemel en aarde se geboortedag by en saam Hom te vier. Die tyd van die jaar is vir ma baie swaar omrede jou plek leeg is – my hart huil vir jou! Hul se tyd genees maar ma jou vertel jy is so vars en deel van my hart en lewe soos 16maande terug. Ek verruil die gedagtes en herinnering aan jou ongelooflike wees vir niks en koester jou met liefde so diep in my hart – I love u and always will!
Dink altyd aan jou , dankie my Obi vir jou en jou nalatenskap. Jou plek is leeg, maar ek weet ek gaan jou weer sien.
IN HERINNERING AAN OBI 5 Mei 2000 – 22 Augustus 2014
Happy Birthday my Obi ! Vir my n baie swaar en hartseer dag gewees om te dink jy sou vandag sweet 16 word – Wil so graag jou lyfie vashou en jou opsoen met al die liefde in my hart vir jou. Jy was en is altyd my hart se punt. Ma verlang en mis jou elke dag, jy is altyd in een of ander gesprek. I love u Obi ! Dankie vir al die mooi herinneringe en die liefde wat jy ma geleer het. My hart huil vir jou !
Altyd in my hart, jou plek is onvervangbaar.
Jou mammie (05/05/2016)